**ՀԻՄՆԱՎՈՐՈՒՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ԱՊՐԻԼԻ 8-Ի N 483-Լ ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

**Անհրաժեշտությունը**

 Հաշվի առնելով տնտեսության համակարգային զարգացման կարևորությունը` արդյունաբերական ռազմավարությունը դիտարկվում է տնտեսության համակողմանի զարգացման տեսլականի և տնտեսության այլ հատվածների զարգացման առաջնահերթությունների համատեքստում:

 Հայաստանի Հանրապետության օրենսդրությամբ արդյունաբերական պարկերին վերաբերող  սահմանումներ/հասկացություններ առկա չեն։

Տվյալ դեպքում հաշվի առնելով այն փաստը, որ ներկայումս  Նախարարության կողմից մշակվող տնտեսական քաղաքականությունը նախատեսում  է դրանց կառուցում, ուստի անհրաժեշտ է որպես առաջին քայլ սկսել համապատասխան ստանդարտներ մշակելու գործընթացից։

**Հայաստանի Հանրապետության կառավարության 2021 թվականի ապրիլի** 8-ի N 483-Լ որոշմամբ հաստատված հավելված 2-ի 2-րդ կետի 2․1 ենթակետով նախատեսված էր «Չորացրած կանաչի. Տեխնիկական պայմաններ Ազգային ստանդարտի (ՀՍՏ) մշակում» միջոցառման կատարման անհրաժեշտությունը, սակայն նշյալ ստանդարտի նախագծի աշխատանքները դեռևս չեն ձեռնարվել, հետևաբար անհրաժեշտություն է առաջացել նշված կետն ուժը կորցրած չանաչել։ Հաշվի առնելով և կարևորելով «Արդյունաբերական պարկեր»․ Տեխնիկական պայմաններ Ազգային ստանդարտի (ՀՍՏ) մշակում» ստանդարտի ներդրման առաջնահերթությունը և արդիականությունը՝ նշյալ ստանդարտի մշակումը գտնվել է նպատակահարմար և այն ներառվել է «Ստանդարտների մշակման ծառայությունների» 2021 թվականի պետական ծրագրում։

Նշված նորարարական ենթակառուցվածքային օբյեկտների կազմակերպման և գործարկման միասնական պահանջներ ձևավորելու ու ազգային ստանդարտով հաստատելու, դրա հիման վրա հետագայում նորմատիվ իրավական ակտ, ինչպես նաև արտոնությունների և պետական ​​աջակցության տրամադրման թափանցիկ մեխանիզմներ նախատեսող օրենսդրություն մշակելու համար անհրաժեշտություն է առաջացել **Հայաստանի Հանրապետության կառավարության 2021 թվականի ապրիլի** 8-ի N 483-Լ որոշման մեջ կատարել փոփոխություն։

**Կարգավորման նպատակը**

Արդյունաբերական պարկերի ստեղծումը հնարավորություն կընձեռի արտադրական գործընթացներում ընդգրկելու բարձր որակավորման մասնագետներին՝ փոքր և միջին ձեռնարկատիրության սուբյեկտների ստեղծման ճանապարհով։

Արդյունաբերական պարկերի ստեղծման և արդյունավետ գործունեության կարևոր նախապայման է մի շարք սոցիալ-տնտեսական խնդիրների լուծման ուղղությունը։

Միաժամանակ արդյունաբերական պարկերի ստեղծումը ունի մի շարք նպատակներ՝ գիտատեխնիկական, մտավոր և մարդկային ռեսուրսի ու ներուժի զարգացման պայմանների ձևավորում, գործարար-պետական հատվածի փոխշահավետ համագործակցություն։

**Նախագծի մշակման գործընթացում ներգրավված ինստիտուտները և անձինք**

Նախագիծը մշակվել է ՀՀ էկոնոմիկայի նախարարության կողմից:

**Այլ տեղեկություններ (եթե այդպիսիք առկա են)**

Հայաստանի Հանրապետության կառավարության որոշումն ընդունելու կապակցությամբ պետական բյուջեում (կամ տեղական ինքնակառավարման մարմնի բյուջեում) ծախսերի կամ եկամուտների ավելացում կամ նվազեցում չի նախատեսվում:

Նախագծի վերաբերյալ հասարակությանն իրազեկումն իրականացվում է իրավական ակտերի նախագծերի հրապարակման միասնական կայքում` հետևյալ հղումով <https://www.e-draft.am/projects/3335> տեղադրելու միջոցով։

**Ակնկալվող արդյունքը**

**«Հայաստանի Հանրապետության կառավարության 2021 թվականի ապրիլի** 8-ի N 483-Լ որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագծի ընդունման արդյունքում ստանդարտի մշակման արդյունքում հնարավոր կլինի կառուցել ՀՀ արդյունաբերական տնտեսության համար կարևոր նշանակություն ունեցող արդյունաբերական պարկեր։

**Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ․**

Նախագիծը բխում է Հայաստանի Հանրապետության կառավարության օգոստոսի 18-ի N 1363-Ա որոշման ՀՀ կառավարության 2021-2026 թվականների ծրագրից, մասնավորապես, հատկանշական է «տնտեսության» ոլորտը։